《婉儿怨戏柬敬承五首 其四》
明代·冯琦

故剑谁相问，前鱼祇自悲。转因辞宠日，私忆合欢时。

隔牖歌桃叶，因风泣柳枝。啼痕还自掩，羞遣侍儿知。

作者简介：（1558—1603）明山东临朐人，字用韫，一字琢庵。万历五年进士。授编修。累官礼部尚书。疏请停矿税，征还各地税监，不果。又极陈士子崇佛教之弊，请约禁。卒谥文敏。有《经济类编》、《宗伯集》。